מייקל פולק

מייקל רוס פולק (באנגלית: Michael Ross Pollack; נולד ב-26 באפריל 1994), המוכר בשם הבמה מייקל פולק (Michael Pollack), הוא פזמונאי, זמר, רב-נגן ומפיק מוזיקלי אמריקאי. הוא כתב והפיק שירים לאמנים רבים, בין היתר לצ'ארלי XCX, קלי קלרקסון, אלק בנג'מין, זארה לארסון, היילי סטיינפלד, דאייה, ביבי רקסה, סלין דיון, ג'יימס ארתור, לאוב, קייטי פרי, זד, גריף, מיילי סיירוס, ג'סטין ביבר, מארון 5, אד שירן, אלסו, מרשמלו, טרוי סיון, ג'ניפר לופז ומאלומה.

 ראשית חייו 
פולק ואחותו הגדולה גדלו על ידי הוריהם ברוזלין , ניו יורק. הוא החל לנגן בפסנתר, לשיר ולכתוב שירים בגיל צעיר. בצעירותו, היה חבר בלהקת קאברים של בילי ג'ואל.

לאחר שסיים את לימודיו בתיכון, עבר פולק לגור בנאשוויל, טנסי כדי ללמוד באוניברסיטת ואנדרבילט. במהלך שנת הלימודים הראשונה שלו, פגש את בילי ג'ואל, וביצע איתו את השיר "New York State of Mind". סרטון ההופעה שלהם פורסם באינטרנט ונהיה במהירות לוויראלי.

 קריירה מוזיקלית 
לאחר שפגש פולק עם בילי ג'ואל, הוא חתם בחברות התקליטים וורנר צ'אפל מיוזיק  ואטלנטיק רקורדס. זמן קצר לאחר מכן, הוא החל לשתף פעולה עם כותבי שירים אחרים, כמו אינגריד אנדרס.

לאחר שסיים את לימודיו, עבר פולק לגור בלוס אנג'לס, קליפורניה.

ב-2021, פולק היה שותף לכתיבה ולהפקה של אלבום האולפן השני של בן פלאט, Reverie. בין השירים שכתב לאלבום נמצא הסינגל "Imagine".

ב-2022, הוא היה אחד מהכותבים והמפיקים של השיר "Marry Me" של ג'ניפר לופז ומאלומה.

ב-2023 היה שותף בכתיבת השיר "Gone" של הזמרת הישראלית נועה קירל.

בספטמבר 2024, מיילי סיירוס נתבעה על כך שהיא ושותפיה לכתיבת השיר, גרגורי היין ופולק, העתיקו חלקים משיר של ברונו מארס בעת שכתבו את השיר "Flowers".

באוקטובר 2025 יצא לאור הסינגל "Die on This Hill"  בביצוע הזמרת הבריטית סיינה ספירו, שפולק חיבר בשיתוף ספירו ועומר פדי, והפיק בשיתוף פדי ובלייק סלטקין. הסינגל הפך ללהיט ודורג במצעדים במדינות רבות בעולם. בין השאר הגיע למקום התשיעי במצעד הסינגלים הבריטי ב־21 בנובמבר 2025.

 פרסים ומועמדויות 
שנהפרסקטגוריהפרויקטתוצאה2021פרסי הפופ של BMIשירים זוכי פרסים"Memories"2022פרס גראמיאלבום השנהJusticeפרסי הפופ של BMIשירים זוכי פרסים"Anyone""Daisies""Holy" (בהשתתפות צ'אנס הראפר)"Nobody's Love"פזמונאי השנהפרסי המוזיקה במדיה של הוליוודהשיר המקורי הטוב ביותר בסרט דוקומנטרי"My Mind & Me" (מ"Selena Gomez: My Mind & Me")Variety's Hitmakersשיר השנה בסרט2023פרס גראמיאלבום השנהSpecialRenaissanceפרסי המוזיקה הבריטיתשיר השנה"Forget Me"פרסי הפופ של BMIשירים זוכי פרסים"Ghost"2024פרס גראמיהקלטת השנה"Flowers"אלבום השנהEndless Summer Vacationשיר השנה"Flowers"שיר השורשים האמריקאי הטוב ביותר"Dear Insecurity"פרס המוזיקה של iHeartRadioפזמונאי השנהפרס המוזיקה במדיה של הוליוודשיר מקורי – סרט אנימציה"Kiss the Sky" מתוך "רוז הרובוטית"2025פרס גלובוס הזהבהשיר המקורי הטוב ביותר"Kiss the Sky" מתוך "רוז הרובוטית"פרס סטלייט השיר המקורי הטוב ביותר"Kiss the Sky" מתוך "רוז הרובוטית"

 ביאורים 

 קישורים חיצוניים 

 הערות שוליים 

קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:זמרים אמריקאים
קטגוריה:רב-נגנים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1994